stanford-oval/wikipedia huggingface dataset:
אקוופינה

| --- | --- |

 לידה:  2 ביוני 1988 (בת 36) סטוני ברוק, ארצות הברית 
 שם במה:  Awkwafina 
 שם לידה:  Nora Lum 
 סוגה מועדפת:  היפ הופ אלטרנטיבי 
 מדינה:  ארצות הברית ארצות הברית
 תקופת הפעילות:  מ-2011 
 מקום לימודים:  תיכון לגארדיה  אוניברסיטת אולבני  Beijing Language and Culture University 
 פרסים והוקרה:  פרס גלובוס הזהב לשחקנית הטובה ביותר - סרט קומדיה או מוזיקלי (2020)  Libera Award for Best Hip-Hop/Rap Record 
 https://www.awkwafina.com/
 פרופיל ב-IMDb
 
נורה לאם (באנגלית: Nora Lum; נולדה ב-2 ביוני 1988), המוכרת בשם הבמה אקוופינה (Awkwafina), היא שחקנית, קומיקאית, ראפרית, מדבבת, סופרת, ומנחת טלוויזיה אמריקאית. היא שיחקה בסרטים "אושן 8", "עשיר בהפתעה", "ג'ומנג'י: השלב הבא". בשנת 2019 שיחקה בסרט "הפרידה", עליו זכתה בפרס גלובוס הזהב לשחקנית הקומית הטובה ביותר, מה שהפך אותה לאישה הראשונה ממוצא אסייתי שזוכה בפרס בקטגוריה זו.
ביוגרפיה

נורה לאם נולדה בשכונת קווינס, ניו יורק שבארצות הברית. אביה ממוצא סיני, ואמה מהגרת מקוריאה הדרומית. אימה מתה כשהייתה בת 4, והיא גודלה על ידי אביה, וסבה וסבתה מצד אביה. בתיכון היא למדה לנגן על חצוצרה ובסגנון הג'אז. בגיל 16 היא החליטה לאמץ את שם הבמה אקוופינה (שיבוש אותיות של חברת בקבוקי המים האמריקאית, Aquafina(אנ')). היא בוגרת אוניברסיטת הציבורית שבאולבני בהתמחות ללימודי נשים ולעיתונאות, והיא אף נסעה ללמוד מנדרינית במשך שנתיים בבייג'ינג, סין.
קריירה

ב-2014 השתתפה אקוופינה בשישה פרקים בעונה השלישית של הסדרה "Girl Code". שנה לאחר מכן, היא אף השתתפה בסדרת הספין אוף בשם "Girl Code Live" ששודרה ב-MTV. בשנת 2016 היא הופיעה בסרט הדוקומנטרי "Bad Rap" שהוקרן בפסטיבל הסרטים טרייבקה. באותה שנה היא שיחקה בתפקיד משני בסרט הקומדיה "שכנים 2" ודיבבה דמות בסרט האנימציה "חסידודס". ב-2017 היא שיחקה בתפקיד משנה בסדרה הקומדיה של רשת הולו, "Future Man".
כראפרית היא הוציאה שני אלבומים; "Yellow Ranger" ו-"In Fina We Trust" בשנים 2014 ו-2018 בהתאמה.
ב-2018 שיחקה אקוופינה בסרט הקומדיה "סוף התיכון" ובתפקיד משנה בסרטים "אושן 8" מטרילוגיית סרטי אושן לצד סנדרה בולוק, קייט בלאנשט ואן האת'וויי. באותה שנה היא שיחקה לצד קונסטנס וו בסרט "עשיר בהפתעה" בבימויו של ג'ון מ. צ'ו. באוקטובר באותה שנה, היא הנחתה את התוכנית "סאטרדיי נייט לייב", והפכה לאישה האמריקאית-אסייתית השנייה אחרי לוסי לו שמנחה את התוכנית. בתוכנית אקוופינה ציינה את לו ואת סנדרה או כמקור השראה עבורה.
ב-2019 היא שיחקה בתפקיד ראשי בסרטה של לולו ואנג "הפרידה". בסרט היא מגלמת את בילי, נכדה שבאה לבקר את סבתה הגוססת בסין. הסרט זכה לביקורות מהללות,[דרוש מקור] ובפרט הופעתה של אקוופינה. על תפקידה בסרט הזה היא קיבלה מועמדויות לפרסים רבים וביניהם פרס גלובוס הזהב, פרס סטלייט ופרס מבקרי הקולנוע. באותה שנה היא דיבבה בסרט "אנגרי בירדס - הסרט 2", שיחקה בסרט הספרדי "אי השקרים" ובסרט "ג'ומנג'י: השלב הבא".
ב-2020 דיבבה בסרט "בובספוג הסרט: מבצע הצלה". החל מ-2020 מככבת בסדרה הקומית "Awkwafina Is Nora from Queens", שהייתה גם שותפה ליצירתה.
בקומיק-קון באותה שנה הוכרז שאקוופינה תשתתף בסרט של אולפני מארוול "שאנג-צ'י ואגדת עשר הטבעות" שעתיד לצאת ב-2021. היא תשחק לצדו של סימו ליו שיגלם את שאנג-צ'י. בשנת 2020 לוהקה לסרט הדרמה של בנג'מין קלירי "שירת הברבור" שישודר במהלך 2021 באפל TV פלוס.
בשנת 2021 שיחקה בסרט "חדשות חמות במחוז יובה", ודיבבה בסרט "ריה והדרקון האחרון" את סיסו, דרקונית המים. היא עתידה להופיע בסרט "הנשף", ובעיבוד המחודש לסרט הלייב אקשן "בת הים הקטנה" של הבמאי רוב מרשל, ולדבב בסרט "לא רעים בכלל".
ב-2024, דיבבה אקוופינה בסרט "קונג פו פנדה 4" בתפקיד זן.
בספטמבר 2024, פורסם כי אקוופינה לוהקה לעונה השביעית של הסדרה "מראה שחורה". בנובמבר 2024, פורסם כי אקוופינה תצטרף ככוכבת אורחת לעונה השנייה של הסדרה "פוקר פייס" ב-Peacock.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | שכנים 2 | כריסטין |  |
| 2016 | חסידודס | שליו | דיבוב |
| 2018 | סוף התיכון | רבקה |  |
| 2018 | אושן 8 | קונסטנס |  |
| 2018 | עשיר בהפתעה | פייק לין גו |  |
| 2019 | הפרידה | בילי וונג |  |
| 2019 | פרדייס הילס (אנ') | יו |  |
| 2019 | אנגרי בירדס - הסרט | קורטני | דיבוב |
| 2019 | בין שני שרכים: הסרט | עצמה |  |
| 2019 | ג'ומנג'י: השלב הבא | מינג פליטפוט |  |
| 2020 | בובספוג הסרט: מבצע הצלה | אוטו | דיבוב |
| 2021 | חדשות חמות במחוז יובה | מינה |  |
| 2021 | ריה והדרקון האחרון | סיסו | דיבוב |
| 2021 | שאנג-צ'י ואגדת עשר הטבעות | קייטי באשיר |  |
| 2021 | שירת הברבור | קייט |  |
| 2022 | לא רעים בכלל | מיס טרנטולה | דיבוב |
| 2023 | בת הים הקטנה | סקאטל | דיבוב |
| 2023 | סיפור הברווזים | צ'אמפ | דיבוב |
| 2023 | רנפילד | רבקה קווינסי |  |
| 2023 | גברת החידונים | אנני יאם | גם מפיקה |
| 2024 | חברים דמיוניים | חתולת תמנון | דיבוב |
| 2024 | Jackpot | קייטי |  |
| 2025 | לא רעים בכלל 2 | מיס טרנטולה | דיבוב |
| 2025 | Wildwood | מיס מק'קיל | דיבוב |
| TBA | The Baccarat Machine |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | רגולר שואו | אפל | דיבוב; פרק: "Hello China" |
| 2016 | מרי וג'יין | ג'ינה | פרק: "Noachella" |
| 2017 | איש העתיד | אישה בחנות משחקי וידאו | 3 פרקים |
| 2018 | אנימלס | אנני | דיבוב; פרק: "Roachella" |
| 2019 | Weird City | שרלוט | פרק: "Below" |
| 2019 | משפחת סימפסון | כרמן / ד"ר צ'אנג | דיבוב; 2 פרקים |
| 2019 | טוקה וברטי | הכנף השמאלית של ברטי | דיבוב; פרק: "The Promotion" |
| 2019 | הקריסטל האפל: עידן המרד | סקקלאך / האספן | דיבוב; 7 פרקים |
| 2020-הווה | Awkwafina Is Nora from Queens | נורה לין | תפקיד ראשי; 10 פרקים גם יוצרת, תסריטאית ומפיקה בפועל |
| 2022 | הבנים מציגים: שטני | סקיי | דיבוב; פרק: "BFFs" |
| 2025 | מראה שחורה | יפורסם בהמשך |  |
| יפורסם בהמשך | פוקר פייס | יפורסם בהמשך | כוכבת אורחת, עונה 2 |
דיסקוגרפיה > אלבומי אולפן

Yellow Ranger‏ (2014)
In Fina We Trust ‏(2018)
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 2019 | השחקנית הטובה ביותר בסרט קולנוע - מחזמר או קומדיה | הפרידה | זכייה |  |
| פרס באפט"א לקולנוע | 2019 | פרס הכוכב העולה |  | מועמדות |  |
| פרס אמי לבידור בפריים טיים | 2023 | סדרת קומדיה, דרמה או וראייטי הטובה ביותר | Awkwafina is Hangin' with Grandma | מועמדות |  |
| פרס האקדמיה האוסטרלית לאמנויות הקולנוע והטלוויזיה | 2019 | השחקנית הראשית הבינלאומית הטובה ביותר | הפרידה | מועמדות |  |
| פרס סאטורן | 2022 | שחקנית המשנה לסרט הטוב ביותר | שאנג-צ'י ואגדת עשר הטבעות | זכייה |  |
| פרס בחירת הילדים של ניקלודיאון | 2022 | מדבב אהוב מסרט אנימציה | בובספוג הסרט: מבצע הצלה וריה והדרקון האחרון | מועמדות |  |
| פרס בחירת הילדים של ניקלודיאון | 2023 | מדבבת אהובה מסרט אנימציה | לא רעים בכלל | מועמדות |  |
| פרס בחירת הילדים של ניקלודיאון | 2024 | מדבבת אהובה מסרט אנימציה | קונג פו פנדה 4 | מועמדות |  |
| פרס גות'הם | 2019 | השחקנית הטובה ביותר | הפרידה | זכייה |  |
| פרס הסרטים והטלוויזיה של MTV | 2019 | הביצוע הקומי הטוב ביותר | עשיר בהפתעה | מועמדות |  |
| פרס הסרטים והטלוויזיה של MTV | 2019 | הופעת פריצת הדרך הטובה ביותר | עשיר בהפתעה | מועמדות |  |
| פרס גילדת שחקני המסך | 2018 | הביצוע הטוב ביותר של צוות שחקנים בסרט קולנוע | עשיר בהפתעה | מועמדות |  |
| פרס איגוד מבקרי הקולנוע האמריקאי | 2019 | השחקנית הטובה ביותר | הפרידה | מועמדות |  |
| פרס סטלייט | 2019 | השחקנית הטובה ביותר בסרט - קומדיה או מחזמר | הפרידה | זכייה |  |
| פרס בחירת הנוער | 2019 | שחקנית סרט קומדיה נבחרת | עשיר בהפתעה | מועמדות |  |
בג"ץ שניצר נגד הצנזור הצבאי הראשי

| --- | --- |

 מידע החלטה
 ערכאה:  בית המשפט העליון
 תאריך החלטה:  , ד' בשבט תשמ"ט (10.1.89)
 החלטה
 קבלת העתירה – אין לאסור פרסום חלקי הכתבה עד כמה שיש בהם ביקורת על ראש המוסד או התייחסות למועד החילופין הקרב ובא של    ראש המוסד
 חברי המותב
 חברי המותב:  אהרן ברק, יעקב מלץ, שולמית ולנשטיין
 דעות בפסק הדין
 דעת רוב:  כאשר חופש הביטוי מתנגש עם אינטרס מוגן אחר, ייסוג חופש הביטוי רק כאשר תתקיים ודאות קרובה לפגיעה ממשית ורצינית באינטרס האחר
 
בבג"ץ 680/88 מאיר שניצר ואחרים נגד הצנזור הצבאי הראשי שנידון בבית המשפט העליון בשבתו כבית המשפט הגבוה לצדק בפני השופטים אהרן ברק, יעקב מלץ ושולמית ולנשטיין עמד לראשונה לביקורת שיפוטית היקף סמכותו של הצנזור הצבאי הראשי. בפסיקת השופטים, שניתנה פה-אחד ב-10 בינואר 1989, נקבע הכלל שאין הצנזור הצבאי הראשי מוסמך לפסול ידיעה, אלא אם כן נראה, אובייקטיבית, כי יש בפרסום משום ודאות קרובה לפגיעה ממשית בביטחון המדינה, שלום הציבור או הסדר ציבורי. השופטים קבעו כי החלטתו של הצנזור הצבאי הראשי, תא"ל יצחק שני, לפסול כתבה במקומון "העיר" המותחת ביקורת על תפקודו של ראש המוסד למודיעין ולתפקידים מיוחדים, תוך ציון שהדבר בא לרגל חילופים קרובים בראשות הארגון, אינה עומדת במבחן זה.
תיאור המקרה

העיתונאי אלוף בן מעיתון "העיר" הכין כתבה המותחת ביקורת על תפקודו של ראש המוסד למודיעין ולתפקידים מיוחדים, נחום אדמוני, תוך ציון שהדבר בא לרגל חילופים קרובים בראשות הארגון. בהתאם  לתקנות ההגנה (שעת חירום), 1945, הוגשה הכתבה לאישורה של הצנזורה הצבאית. הצנזור הצבאי הראשי, תא"ל יצחק שני, אסר ב-3 באוגוסט 1988 את פרסום הכתבה משום שלדעתו בפרסום זה יהיה כדי לפגוע בביטחון המדינה. ב-11 באוגוסט הגיש עורך העיתון לצנזור נוסח שונה של הכתבה אך גם הוא נפסל משום שלדעת הצנזור היה בו כדי לפגוע ביטחון המדינה. הצנזור פנה לעיתון בבקשה כי יגישו את הכתבה מחדש, וזו הוגשה לו ב-14 באוגוסט, תוך אזכור אנשים בשמותיהם המפורשים. ב-15 באוגוסט פסל הצנזור גם את הגרסה הזאת. ב-23 באוגוסט הוגשה הכתבה בנוסחה האחרון לצנזור. זה אישר את הכתבה לפרסום, למעט שלושים ושניים קטעים, אשר נפסלו לפרסום, העוסקים בנושאים הבאים:
תיאור ראש המוסד, מאחר שלדעת הצנזור הוא היה עלול להביא לזיהויו של ראש המוסד ובכך לסכן את ביטחונו. (בעת ההיא זהותו של ראש מוסד המכהן הייתה בגדר סוד)
ביקורות על אודות תפקודו של ראש המוסד, מאחר שלדעת הצנזור הייתה בביקורת כדי לפגוע ביכולת התפקוד של המוסד בכל דרגיו, בתחום הביטחוני-מדיני.
עיתוי החילופין בתפקיד ראש המוסד, תוך הדגשת החשיבות הציבורית שבתפקידיו של ראש המוסד, מאחר שלדעת הצנזור פרסום זה עלול היה למקד את תשומת הלב אל ראש המוסד, דבר המהווה סכנה ממשית לביטחונו.
עיתון "העיר" הסכים שמוצדקת החלטת הצנזור להסיר מהכתבה את הקטעים שעלולים להביא לזיהויו של ראש המוסד, אך טען כי בפרסום הקטעים העוסקים בביקורות על אודות תפקודו של ראש המוסד ובעיתוי החלפתו אין ודאות קרובה לפגיעה ממשית בביטחון המדינה, המצדיקה הגבלות על חופש הביטוי, ולכן הפסילה אינה סבירה. אי לכך החליט עורך "העיר" מאיר שניצר על הגשת עתירה לבג"ץ.
פסיקת בג"ץ

בפסיקתו של השופט אהרן ברק, אליו הצטרפו השופטים יעקב מלץ ושלומית וולנשטיין, הועלו ארבע שאלות שיש לבדוק אותן בעתירה זאת:
באילו נסיבות של פגיעה בהגנת המדינה, שלומו של הציבור או הסדר הציבורי, רשאי הצנזור הצבאי לאסור פרסומים בעיתונות
מה הן המגבלות המוטלות על שיקול דעתו של הצנזור הצבאי
מהו היקף הביקורת השיפוטית על החלטתו של הצנזור הצבאי
האם החלטת הצנזור במקרה זה עומדת במבחנים הראויים והאם יש מקום להתערבות בג"ץ בהחלטתו
פסיקת בג"ץ > הנסיבות לאיסור הפרסום

את תקנות ההגנה (שעת חירום), 1945, שפרסם המנדט הבריטי, ושמהן שואבת הצנזורה הצבאית את כוחה יש לפרש על רקע ערכיה של מדינת ישראל כמדינה דמוקרטית. בפירושן יש לאזן בין ביטחון המדינה והסדר הציבורי מזה לבין חופש הביטוי מזה. איזון זה משמעותו, כי ניתן להגביל את חופש הביטוי, כאמצעי אחרון, רק מקום שקיימת ודאות קרובה לפגיעה ממשית בביטחון המדינה ובסדר הציבורי.
פסיקת בג"ץ > המגבלות המוטלות על שיקול הדעת של הצנזור הצבאי

שיקול דעתו של הצנזור הצבאי, הגם שהוא  הוא סובייקטיבי על-פי תקנות ההגנה, חייב לקיים, כמו כל שיקול דעת אחר, את הדרישות הבאות:
מופעל בהתאם לחוק המסמיך
מחשבתו הסובייקטיבית של הצנזור חייבת להיות מכוונת להגשמת אמות המידה האובייקטיביות, אשר קובעות את התנאים להפעלת הסמכות
הבחירה בין האופציות החוקיות השונות העומדות בפני הצנזור צריכה להיעשות בתום לב, ללא שרירות, מתוך שקילת השיקולים הרלוונטיים בלבד ומתוך סבירות
ההכרעה בין האפשרויות השונות צריכה לבסס עצמה על הערכות סבירות ועל עובדות, שנקבעו על יסוד ממצאים משכנעים, מהימנים, שאינם מותירים מקום לספקות, ועל הערכות סבירות
פסיקת בג"ץ > היקף הביקורת השיפוטית

אין כל ייחוד בשיקולי הביטחון, לעניין ההתערבות השיפוטית. גם שיקולי ביטחון חייבים להיות מופעלים על-פי החוק ועקרון הפרדת הרשויות מחייב את בית המשפט לפקח על חוקיות החלטותיהם של אנשי המינהל. אין גופים החסינים מביקורת שיפוטית, מפני שחסינות שכזו עלולה להוליד מצב של אי קיום החוק. בקיום ביקורת שיפוטית על החלטת הצנזור הצבאי אין בית המשפט שם עצמו כצנזור-על אלא  בא לבדוק את חוקיות שיקול הדעת הביטחוני, לרבות סבירותו של שיקול-דעת זה.
פסיקת בג"ץ > בחינת החלטתו של הצנזור

בית המשפט לא השתכנע מטיעוניו של הצנזור הצבאי הראשי לפיהם בפרסום ביקורות על אודות תפקודו של ראש המוסד ועיתוי החלפתו יש ודאות קרובה לפגיעה ממשית בביטחון המדינה, המצדיקה הגבלות על חופש הביטוי, ולכן קיבל את העתירה.
ראו גם

בג"ץ קול העם
הערות שוליים

1 2  אלוף בן, מסריח מהראש - מסריח מהראש לשאלה המתבקשת, איך זה שבניגוד לראשי השירותים החשאיים האחרים (לק"ם, שב"כ, אמ"ן) לא צבר ראש המוסד היוצא פאשלות, שיגרמו להדחתו ברעש גדול, יש תשובה פשוטה, הראש, ביורוקראט חסר ברק, כל העיר, 13 בינואר 1989
1 2 3  רן לוי, בג"ץ התיר לפרסם ב"העיר" כתבה על ראש המוסד "ביטחון אינו רק צבא - גם דמוקרטיה היא ביטחון", חדשות, 11 בינואר 1989
מהרשלה עלי

| --- | --- |

עלי בכנס קומיק-קון, 2019
 לידה:  16 בפברואר 1974 (בן 51) אוקלנד, ארצות הברית 
 שם לידה:  Mahershalalhashbaz Gilmore 
 מדינה:  ארצות הברית ארצות הברית
 תקופת הפעילות:  מ-2001
 עיסוק:  שחקן
 מקום לימודים:  מכללת סנט מרי של קליפורניה  Mount Eden High School  בית הספר לאמנויות על שם טיש  Hayward High School 
 בת זוג:  אמאטוס סמי-קארים (2017–הווה)
 מספר צאצאים:  1
 פרסים והוקרה:  פרס גילדת שחקני המסך (2016, 2018)  פרס NAACP Image   פרס אוסקר לשחקן המשנה הטוב ביותר (2016, 2018)   פרס גלובוס הזהב לשחקן המשנה הטוב ביותר - סרט קולנוע   פרס באפט"א לשחקן הטוב ביותר בתפקיד משנה
 פרופיל ב-IMDb
 
מהרשלה עלי (באנגלית: Mahershala Ali; נולד ב-16 בפברואר 1974) הוא שחקן קולנוע וראפר אמריקאי. זוכה שני פרסי אוסקר לשחקן המשנה הטוב ביותר (2016 ו-2018) ובכך היה לשחקן המוסלמי הראשון שזכה באוסקר עבור תפקיד משחק. בשנת 2019, הוא נכלל ברשימה של טיים 100 כאחד ממאה האנשים המשפיעים ביותר בעולם. בשנת 2020, הניו יורק טיימס דירג אותו במקום ה-23 ברשימת 25 השחקנים הגדולים של המאה ה-21.
ביוגרפיה

נולד בשם מהרשללחשבז גילמור (Mahershalalhashbaz Gilmore) באוקלנד, קליפורניה שבארצות הברית. בנם של וויליסיה גוינס (נולדה ב-1957) ופיליפ גילמור (1956–1994). הוא גדל כנוצרי בעיר היוורד, קליפורניה על ידי אמו, חברת קהילה בכנסייה הבפטיסטית. אביו היה שחקן שהופיע בברודוויי. הוא נקרא על שם הדמות המקראית מהר שלל חש בז.
בגיל 25 המיר דתו לאסלאם, לאחר שהצטרף לפלג האחמדים, שינה את שם משפחתו מ"גילמור" ל"עלי", ואת שמו הפרטי קיצר ל"מהרשלה".
למד בסנט מרי קולג' שבקליפורניה וסיים ב-1996 תואר ראשון בתקשורת המונים. ב-2000 סיים תואר שני בלימודי דרמה מבית הספר טיש לאמנויות באוניברסיטת ניו יורק.
קריירה

בשנת 2001 קיבל את תפקידו הטלוויזיוני הראשון, כאשר שיחק בתפקיד מרכזי בעונה הראשונה של סדרת הטלוויזיה "ג'ורדן" של רשת NBC, בתפקיד של ד"ר טריי סנדרס. בהמשך קיבל תפקידים קבועים נוספים בסדרות טלוויזיה שכללו את "ה-4400", "אלקטרז", "מטריקס: האיום", "לוק קייג'" ו"בית הקלפים".
בקולנוע שיחק בסרטים "הסיפור המופלא של בנג'מין באטן", "האיש הלא נכון", "משחקי הרעב: עורבני חקיין - חלק א'" ומשחקי הרעב: עורבני חקיין - פרק הסיום, "המדינה החופשית ג'ונס", "מקום בתוך היער" ו"מאחורי המספרים".
בשנת 2016 שיחק בסרט הדרמה זוכה פרס אוסקר לסרט הטוב ביותר, "אור ירח" שביים וכתב בארי ג'נקינס. על תפקידו ב"אור ירח", כסוחר סמים במיאמי שמאמץ לחיקו את גיבור הסרט, זכה לשבחים רבים. הוא זכה בפרס אוסקר לשחקן המשנה הטוב ביותר, בפרס גילדת שחקני המסך, בפרס NAACP Image ובמועמדות לפרס גלובוס הזהב לשחקן המשנה הטוב ביותר .
בשנת 2018 שיחק בסרט הקולנוע של הבמאי פיטר פארלי; "הספר הירוק", על תפקידו זכה בפרס אוסקר לשחקן המשנה הטוב ביותר, בפרס גלובוס הזהב לשחקן המשנה הטוב ביותר, בפרס גילדת שחקני המסך ובפרס באפט"א לשחקן הטוב ביותר בתפקיד משנה. באותה שנה דיבב את דמותו של ארון דייוויס בסרט האנימציה הממוחשבת "ספיידרמן: ממד העכביש". בשנת 2019 שיחק בסרט "אליטה: מלאך קרב", ובעונה השלישית של סדרת הפשע "בלש אמיתי" של רשת HBO, בתור הדמות הראשית ויין הייז.
ביולי 2019 נודע כי הוא לוהק לגלם את בלייד בסרט האתחול על הדמות, במסגרת היקום הקולנועי של מארוול.
בשנת 2020 הצטרף לעונה השנייה של הדרמה הקומית של רשת הולו "ראמי", תפקיד אשר הקנה לו מועמדות לפרס אמי לשחקן משנה מצטיין בסדרה קומית.
בשנת 2021 שיחק בסרט הדרמה והמד"ב של בנג'מין קלירי "שירת הברבור" שיצא ישירות לשירות הסטרימינג של אפל TV פלוס. על תפקידו בסרט, קיבל עלי מועמדות לפרס גלובוס הזהב לשחקן הטוב ביותר בסרט דרמה בטקס פרסי גלובוס הזהב ה-79. באותה שנה, קולו הושמע כבלייד בסצנה שאחרי הכתוביות בסרט ״נצחיים״ של היקום הקולנועי של מארוול.
בנובמבר 2021, מהרשלה לוהק לשחק בתפקיד הראשי במיני-סדרה מבית הולו ודיסני+, "The Plot" המבוססת על רומן רב מכר של הסופרת והמחזאית האמריאית ג'ין האנף קורליץ. עלי יגלם את ג'ייק, סופר מתקשה שמוכן לנצל כל הזדמנות שעשויה להחיות את הקריירה שלו.
בשנת 2022 הוא החל להצטלם לסרט "בלייד", אשר צפוי לעלות לאקרנים בשנת 2024.
אקטיביזם

באוקטובר 2023, עלי, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.
חיים אישיים

עלי נשוי לאמאטוס סמי-קארים, שחקנית ומוזיקאית. לזוג נולדה בת בפברואר 2017.
דיסקוגרפיה > אלבומי אולפן

Corner Ensemble‏ (2006)
Curb Side Service ‏(2007)
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | Making Revolution | מאק לסלו |  |
| 2008 | הסיפור המופלא של בנג'מין באטן | טיזי וות'רס |  |
| 2009 | לחצות גבולות (אנ') | הבלש סטריקלנד |  |
| 2010 | טורפים | מומבאסה |  |
| 2012 | מקום בתוך היער | קופי |  |
| 2013 | Go for Sisters | דז |  |
| 2014 | Supremacy | ריברס |  |
| 2014 | משחקי הרעב: עורבני חקיין - חלק א' | בוגס |  |
| 2015 | משחקי הרעב: עורבני חקיין - פרק הסיום | בוגס |  |
| 2016 | Kicks | מרלון |  |
| 2016 | מדינת ג'ונס החופשית | מוזס וושינגטון |  |
| 2016 | אור ירח | חואן | זכיות: פרס אוסקר לשחקן המשנה הטוב ביותר (2016)  פרס גילדת שחקני המסך לשחקן המשנה הטוב ביותר (אנ') (2016)  מועמדויות: פרס באפט"א לשחקן הטוב ביותר בתפקיד משנה (2016)  פרס גלובוס הזהב לשחקן המשנה הטוב ביותר (2016)  פרס סטלייט לשחקן המשנה הטוב ביותר (2016) |
| 2016 | מאחורי המספרים | ג'ים ג'ונסון |  |
| 2017 | רוקסן רוקסן | קרוס |  |
| 2018 | הספר הירוק | דון שירלי | פרס אוסקר לשחקן המשנה הטוב ביותר (2018) פרס באפט"א לשחקן הטוב ביותר בתפקיד משנה (2018) פרס גלובוס הזהב לשחקן המשנה הטוב ביותר (2018) פרס גילדת שחקני המסך לשחקן המשנה הטוב ביותר (אנ') (2018) |
| 2018 | ספיידרמן: ממד העכביש | המשוטט / אהרון דייוויס | דיבוב |
| 2019 | אליטה: מלאך קרב | וקטור |  |
| 2021 | נצחיים | בלייד | קולו נשמע בסצנה שאחרי הכתוביות |
| 2021 | שירת הברבור | קמרון / ג'ק | מועמד פרס גלובוס הזהב לשחקן הטוב ביותר - סרט דרמה (2022) |
| 2023 | להשאיר את העולם מאחור | סקוט |  |
| 2023 | ספיידרמן: ברחבי ממדי העכביש | אהרון דייוויס / פראולר | דיבוב |
| 2024 | Taste the Revolution | מאק לאזלו |  |
| 2025 | עולם היורה: חיים חדשים | דאנקן קינקייד |  |
| 2025 | Wildwood | ברנדן | דיבוב |
| 2026 | ספיידרמן: מעבר לממדי העכביש (אנ') | אהרון דייוויס / פראולר | דיבוב |
| TBA | בלייד | אריק ברוקס / בלייד | הסרט נכון להיום נגנז ולא ידוע תאריך פרסום |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001–2002 | ג'ורדן | ד"ר טריי סנדרס | תפקיד ראשי (עונה 1); 19 פרקים |
| 2002 | Haunted‏ | אלכס דלקור | פרק: "Abby" |
| 2002 | NYPD Blue | ראשרד קולמן | פרק: "Das Boots" |
| 2003 | CSI | מאבטח | פרק: "Lucky Strike" |
| 2003–2004 | Threat Matrix | ג'לאני הרפר | תפקיד ראשי; 15 פרקים |
| 2004–2007 | ה-4400 | ריצ'רד טיילר | תפקיד ראשי (עונות 1–3) תפקיד אורח (עונה 4); 32 פרקים |
| 2009 | שקר לי | הבלש דון יוז | פרק: "Do No Harm" |
| 2009 | חוק וסדר: מדור מיוחד | מארק פוסטר | פרק: "Unstable" |
| 2010 | האיש הלא נכון | קלווין וויליס | סרט טלוויזיה של Lifetime |
| 2011–2012 | טרמיי | אנתוני קינג | 6 פרקים |
| 2011–2012 | אלפאס | ניית'ן קליי | 12 פרקים |
| 2012 | אלקטרז | קלרנס מונטגומרי | פרק: "Clarence Montgomery" |
| 2013–2016 | בית הקלפים | רמי דנטון | תפקיד משני (עונות 1–4); 33 פרקים מועמד פרס אמי לבידור בפריים טיים לשחקן אורח בסדרת דרמה (אנ') (2016) |
| 2016 | לוק קייג' | קוטונמאות' | 6 פרקים |
| 2017 | Comrade Detective | מאמן | דיבוב; פרק: "Two Films for One Ticket" |
| 2018 | חדר 104 | פרנקו | פרק: "Shark" |
| 2019 | בלש אמיתי | ויין הייז | תפקיד ראשי (עונה 3); 8 פרקים |
| 2020 | ראמי | שייח עלי מאליק | 6 פרקים (עונה 2) |
| 2021 | בלתי מנוצח | טיטאן | דיבוב; 2 פרקים |
| 2023 | אימפריית השימפנזים | קריינות | 4 פרקים; שודר בנטפליקס מועמד פרס אמי לבידור בפריים טיים לקריין הטוב ביותר (אנ') (2023) |
| TBA | The Plot | ג'ייק | מיני-סדרה עתידית של הולו ודיסני+ גם מפיק בפועל |
הערות שוליים

↑   מהרשלה עלי: "יש אנשים שזה לא קורה להם בכלל, אז אני שמח שזה לקח 21 שנה", באתר הארץ, 2 בפברואר 2022
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
| --- | --- |
בקרת זהויות :  NLI: 987007359046105171  PLWABN: 9810632740205606  BIBSYS: 1488830535779  BNE: XX4612268  GND: 1123102945  ISNI: 0000 0001 1684 6340  LCCN: no2009114724  MusicBrainz: 2cb749e6-e9f9-4d17-b038-e7fad6205bb2  NKC: xx0214668  NLK: KAC2020M8361  NTA: 409099449  SUDOC: 190140542  VIAF: 91193350   WorldCat (עם VIAF): 91193350
דהודה

| --- | --- |

 לידה:  800? Spanish march, האימפריה הקרולינגית 
 פטירה:  
 מדינה:  האימפריה הקרולינגית 
 שפות היצירה:  לטינית 
 יצירות בולטות:  מדריך עבור וילהלם 
 בן או בת זוג:  ברנרד מספטימניה (יוני 824–?) 
 צאצאים:  וילהלם מספטימניה, ברנרד פלנטפיסולה 
 
עמוד מתוך Liber Manualis (סוף ספר 10, תחילת ספר 11).
דהודה (Dhuoda; פעלה בשנים 824–843 לספירה) הייתה אשת אצולה פרנקית מאקוויטניה, רעייתו של דוכס ספטימניה (אנ') ורוזן של ברצלונה. היא חיברה את Liber Manualis, ספר הדרכה בלטינית שכתבה עבור בנה.
תרגומים

ה-Liber manualis (כותרתו המלאה: Liber manualis Dhuodane quem ad filium suum transmisit Wilhelmum) נערך ותורגם:
Thiebaux, Marcelle (ed. and tr.). Dhuoda. Handbook for her warrior son. Cambridge Medieval Classics 8. Cambridge, 1998. (תרגום לאנגלית)
Riché, Pierre (ed.), Bernard de Vregille and Claude Mondésert (trs.), Dhuoda: Manuel pour mon Fils. Sources Chrétiennes 225. Paris, 1975. (תרגום לצרפתית)
Bondurand, Édouard (ed. and tr.). Le Manuel de Dhuoda. Paris: Picard, 1887. (תרגום לצרפתית)
Mabillon, Jacques (ed.). PL 106.109–118. מהדורה חלקית
Neel, Carol (tr.). Handbook for William. A Carolingian woman’s counsel for her son. Regents Studies in Medieval Culture. Lincoln: University of Nebraska Press, 1991.
Thiebaux, Marcelle (tr.). The Writings of Medieval Women. New York, 1987. 65–79. (תרגום בררני לאנגלית)
לקריאה נוספת

Peter Dronke, Women Writers of the Middle Ages, Cambridge 1984, 2. Dhuoda, pp. 36-54
הערות שוליים

1 2 3  יצחק חן, ראשיתה של אירופה, האוניברסיטה הפתוחה, כרך ב, יחידה 5, עמ' 257, הערה 11.
1 2 3 4 5 6 7 8 9  Dhuoda, האנציקלופדיה הקתולית (באנגלית)
1 2  יצחק חן, ראשיתה של אירופה, האוניברסיטה הפתוחה, כרך ג, יחידה 7, עמ' 197.
1 2 3  יצחק חן, ראשיתה של אירופה, האוניברסיטה הפתוחה, כרך ג, יחידה 7, עמ' 199.
1 2 3 4 5  יצחק חן, ראשיתה של אירופה, האוניברסיטה הפתוחה, כרך ג, יחידה 7, עמ' 200.
↑  ספר חכמת שלמה, פרק י, פסוק 21: "כי החכמה פתחה פי־אלמים ותרנן לשון עוללים" (תרגום מנחם שטיין) .
↑  זהו משחק מילים: פירוש המילה speculum הוא גם מראה וגם ספר הדרכה.
↑  ספר בראשית, פרק ב', פסוק ז': "וַיִּיצֶר יְהוָה אֱלֹהִים אֶת הָאָדָם עָפָר מִן הָאֲדָמָה".
↑  יצחק חן, ראשיתה של אירופה, האוניברסיטה הפתוחה, כרך ג, יחידה 7, עמ' 199–200.
| --- | --- |
בקרת זהויות :  NLI: 987007260577905171  PLWABN: 9810554896905606  BNE: XX1101593  BnF: cb119000612 (data)  CANTIC: a10231146  CiNii: DA0543240X  GND: 100939910  ISNI: 0000 0003 8320 5820  LCCN: n86866827  NDL: 01189561  NKC: jo2017951201  NLG: 93461  NTA: 072015578  SELIBR: 183898  SUDOC: 026830418  VcBA: 495/40543  VIAF: 267574579   WorldCat (עם VIAF): 267574579
מת לחיות 4.0

| --- | --- |

 בימוי:  לן וייסמן
 הופק בידי:  מייקל פוטרל, ארנולד ריפקין, ויליאם ווישר סטיבן ג' אדס
 תסריט:  ספר: דייוויד מרקוני תסריט: מרק בומבק
 עריכה:  ניקולס דה תות'
 שחקנים ראשיים:  ברוס ויליס טימותי אוליפנט ג'סטין לונג מרי אליזבת' וינסטד מגי קיו
 מוזיקה:  מרקו בלטרמי
 צילום:  סיימון דוגן 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה העשרים
 שיטת הפצה:  וידאו על פי דרישה 
 הקרנת בכורה:  27 ביוני 2007
 משך הקרנה:  130 דקות
 שפת הסרט:  אנגלית
 סוגה:  סרט פעולה, סרט חבר'ה, מותחן אקשן, סרט באדי קאפ 
 מקום התרחשות:  ניו יורק, ניו יורק, ארצות הברית, וושינגטון די. סי., מרילנד 
 תקופת התרחשות:  יום העצמאות האמריקני 
 תקציב:  $110,000,000
 הכנסות:  $383,531,464
 הכנסות באתר מוג'ו:   diehard4
 סרט קודם:  מת לחיות 3
 סרט הבא:  מת לחיות ביום טוב
 www.livefreeordiehard.com
 דף הסרט ב־IMDb
 
מת לחיות 4.0, או מת לחיות 4 (באנגלית: Live Free or Die Hard) הוא הסרט הרביעי בסדרת הסרטים "מת לחיות" שיצא לאקרנים בשנת 2007. הסרט הוא בכיכובו של ברוס ויליס ששב לגלם את הבלש ג'ון מקליין.